రవితేజ తన సినీ జీవితంలోనే తొలిసారి ఓ వైవిధ్యభరితమైన పాత్ర చేసిన చిత్రం ‘రాజా ది గ్రేట్’. ఈ సినిమాలో రవితేజ అంధుడిగా నటిస్తున్నాడు. ఈ చిత్ర ప్రమోషన్లో పాల్గొన్న రవితేజ పలు విషయాలపై క్లారిటీ ఇచ్చాడు. తమ్ముడి మరణం, డ్రగ్స్ కేసు గురించి రవితేజ స్పందించాడు. భరత్ మరణంపై స్పందిస్తూ కొన్ని సంఘటనలను మనం ఆపలేమని, విధి రాత ఎలా ఉంటే అలా జరుగుతుందని చెప్పాడు.అయితే మీడియాలో తమ కుటుంబం గురించి అవాస్తవ ప్రచారం జరిగిందని, అవి తమనెంతో బాధించాయని రవితేజ ఆవేదన వ్యక్తం చేశాడు. తన తమ్ముడి అంత్యక్రియలకు ఎందుకు వెళ్లలేదనే విషయంలో ప్రతీ ఒక్కరికీ తాను సమాధానం చెప్పలేనని కామెంట్ చేశాడు. ఇలాంటి ఘటనలు జరిగినప్పుడు తమ కులంలో పాటించాల్సిన ఆచారాలు కొన్ని ఉన్నాయని, అందుకే తన తమ్ముడి అంత్యక్రియలకు హాజరుకాలేకపోయానని రవితేజ చెప్పాడు. తన తల్లిదండ్రులు భరత్ మరణ వార్త విని కుప్పకూలిపోయారని, క్రతువు నిర్వహించే స్థితిలో కూడా వాళ్లు లేరని తెలిపాడు. అందుకే అంత్యక్రియలను తన అంకుల్ నిర్వహించారని రవితేజ వివరించాడు. అయినా ఆ ఘటన గురించి మాట్లాడటానికి ఇది సరైన సమయం కాదని రవితేజ వ్యాఖ్యానించాడు.
raviteja tana cinee jeevitamlone tolisari oo vaividhyabharitamaina paatra chesina chitram ‘raja dhi grate’. ee cinemalo raviteja andhudigaa natistunnadu. ee chitra pramoshanlo palgonna raviteja palu vishayaalapai clarity ichadu. tammudi maranam, drugs kesu gurinchi raviteja spandinchaadu. bharat maranampai spandistuu konni sanghatanalanu manam aapalemani, vidhi raata ela unte alaa jarugutundani cheppaadu.ayithe medialo tama kutumbam gurinchi avastava prachaaram jarigindani, avi tamanentho baadhinchaayani raviteja aavedana vyaktam cheshaadu. tana tammudi antyakriyalaku enduku vellaledane vishayamlo pratee okkarikee taanu samadhanam cheppalenani comment cheshaadu. ilanti ghatanalu jariginappudu tama kulamlo paatinchaalsina aachaaraalu konni unnaayani, anduke tana tammudi antyakriyalaku haajarukaalekapoyaanani raviteja cheppaadu. tana tallidandrulu bharat marana vaarta vini kuppakuulipooyaarani, kratuvu nirvahinche sthitilo kuudaa vaallu lerani telipaadu. anduke antyakriyalanu tana ankul nirvahinchaarani raviteja vivarinchaadu. aina aa ghatana gurinchi matladataniki idhi saraina samayam kaadani raviteja vyaakhyaaninchaadu.